Pambansang Komisyon sa Telekomunikasyon

Ang Pambansang Komisyon sa Telekomunikasyon ng Pilipinas (), na dinaglat bilang NTC, ay isang kalakip na ahensiya ng Kagawaran ng Teknolohiyang Pang-impormasyon at Komunikasyon na responsable para sa pangangasiwa, pagpapasya at pamamahala sa lahat ng mga serbisyo sa telekomunikasyon sa buong bansa.

Kasalukuyang pinamumunuan ang NTC ni Komisyonado Gamaliel Cordoba, na nanungkulan noong Agosto 2009, at naglingkod sa ilalim ng pamamahala ng mga dating pangulo na sina Gloria Macapagal Arroyo at Benigno Aquino III, at ng kasalukuyang Pangulo Rodrigo Duterte.

Kasaysayan 
Nilikha ang Pambansang Komisyon sa Telekomunikasyon (NTC) sa ilalim ng Kautusang Tagapagpaganap Blg. 546 na ipinalaganap noong 23 Hulyo 1979 ni Pangulong Ferdinand Marcos, at kumonsulta sa mga tungkulin sa regulasyon at mala-hukuman na kinuha mula sa Lupon ng Komunikasyon (Board of Communications) at Kawanihan ng Pagkontrol sa Telekomunikasyon (Telecommunications Control Bureau), na binuwag sa parehong Kautusan. 

Higit sa lahat, ang NTC ay ang natatanging lupon na may sakop sa pangangasiwa, pagpapasya at pamamahala sa lahat ng mga serbisyo sa telekomunikasyon sa buong bansa. Para sa mabisang pagpapatupad ng ganitong responsibilidad, pinagtitibay at itinataguyod ang mga nasabing alituntunin, panuntunan, at regulasyon na kaugnay sa operasyon ng establesimiyento at pagpapanatili ng mga iba't ibang pasilidad at serbisyo sa telekomunikasyon sa buong bansa. 

Bagaman malaya kung tungkulin sa regulasyon at mala-hukuman ang pinag-uusapan, ang NTC ay nananatiling nasa ilalim ng pangangasiwa ng Kagawaran ng Teknolohiyang Pang-impormasyon at Komunikasyon bilang isang kalakip na ahensya. Gayunpaman, tungsod sa mga tungkuling mala-hukuman, maaapela lamang nang direkta ang mga pasiya ng NTC sa Kataas-taasang Hukuman ng Pilipinas.

Bisa 
"Hindi nakikialam" ang Pambansang Komisyon sa Telekomunikasyon mula noong 1995 sa pagpasa ng Batas Republika Blg. 7925 na mabisang nagderegulado at nagsapribado sa industriya ng telekom. Ikinakatwiran na ang pagiging "di-pakialamero" nito ay nagresulta sa pagkakaroon ng Pilipinas ng isa sa mga pinakamabagal na Internet sa Asya. Sinabi mismo ng NTC na ang batas na iyon ay ang "dahilan kung bakit nahihirapan ang pamahalaan sa pangangasiwa ng serbisyo sa internet ngayon".

Pinuno 
Pinamumunuan ang NTC ng isang Komisyonado na hinirang ng Pangulo.

Talaan ng mga Komisyonado

Tingnan din 

 Komisyon sa Teknolohiyang Pang-impormasyon at Pangkomunikasyon

Mga sanggunian

Mga panlabas na link 
 Opisyal na websayt ng NTC Pilipinas 

Mga ahensiya ng pamahalaan sa Pilipinas
Sangay tagapagpaganap ng pamahalaan ng Pilipinas